প্রত্যক্ষদর্শী সূত্রে জানা যায়, নীলফামারীর ডোমার উপজেলার গোমনাতী ইউনিয়নের আমবাড়ি ঈদগা পাড়া গ্রামের মৃত. তছির উদ্দিনের দুুই ছেলে দীর্ঘ দিন থেকে জমিজমা নিয়ে বিরোধ করছিল। এরই জের ধরে আজ মঙ্গলবার বড় ভাই সুলতান ছোট ভাই আব্দুল খালেকের বাড়ীতে আগুন লাগায়। এতে খালেকের বাড়ির তিনটি শোয়ার ঘর ও একটি রান্নাঘর সহ ধানচাল ও আসবাবপত্র পুড়ে ছাই হয়ে যায়। খবর পেয়ে ডোমার থানা পুলিশ ও গোমনাতী ইউনিয়নের চেয়ারম্যান আব্দুল হামিদ অভিয়ান চালিয়ে লুটের চারটি গরু উদ্ধার ও বড় ভাইয়ের ছেলে তইবুল ইসলামকে (১৮) আটক করে। গোমনাতী ইউনিয়নে চেয়ারম্যান আব্দুল হামিদ ঘটনার সত্যতা নিশ্চিত করে জানান, ডোমার থানায় খবর দিলে পুলিশ এসে অভিযান চালিয়ে চারটি গরু উদ্ধার করে ইউনিয়ন পরিষদে রাখা হয়। বাকী দুইটি গরু পাওয়া যায়নি। এ সময় পুলিশ সুলতানের ছোট ছেলে তইবুরকে আটক করলেও সুলতান ও তার বড় ছেলে রুবেল (২৫) পালিয়ে যায়।